An rufe taron dandalin SSHRF - china radio international
An rufe taron dandalin SSHRF
2017-12-08 16:49:23 cri
A yau Jumma'a ne aka rufe taron farko, na dandalin kare hakkin dan Adam tsakanin kasar Sin da kasashen masu tasowa wato SSHRF a nan birnin Beijing.
Taron wanda aka shafe kwanaki biyu ana gudanarwa ya samu halartar wakilai fiye da 300 daga kasashe da kungiyoyin duniya kimanin 70, inda suka tattauna kan ci gaban ayyukan kare hakkin dan Adam na kasashe masu tasowa da na duniya, daga bisani kuma aka zartas da sanarwar Beijing.
Cikin sanarwar, an bayyana cewa, hadin gwiwa a tsakanin kasashe masu tasowa, wata muhimmiyar hanya ce ta ci gaban kasashen, da kuma aikin kare hakkin dan Adam na sassan. Sanarwar ta nuna cewa ya kamata kasashen su hada kansu a wannan fanni bisa ka'idojin kwazo tare, da sauke nauyin da ke wuyansu, da taimakawa juna don cimma nasara gaba daya, ta yadda za a iya ba da tabbaci sosai ga aikin kare hakkin dan Adam.
Bugu da kari, sanarwar ta bukaci sassan kasa da kasa, su kara goyon bayan saurin bunkasuwar kasashe masu tasowa, da kyautata aikinsu a fannin ba da tabbaci ga hakkin dan Adam, bisa ka'idojin samun daidaito, da kai zuciya nesa, da samar da amfani ga jama'a, kana da samun dauwamammen ci gaba.(Kande Gao)
v Jami'in Guinea: Taron dandalin SSHRF zai kara taka rawa ga ci gaban kare hakkin bil adama 2017-12-08 16:28:01
v Mahangar wani Jami'in jamhuriyar Nijer game da taron dandalin SSHRF 2017-12-08 15:05:24
v Sin za ta tsaya ga bin hanyar kanta wajen kare hakkin bil Adam 2017-12-07 20:47:38
v An bude taron dandalin kare hakkin bil-Adam a tsakanin kasashe masu tasowa 2017-12-07 18:48:58
v Shugaban kasar Sin ya yi kira da a mutunta muradun kasashe masu tasowa a fannin kare hakkin bil-Adam 2017-12-07 13:31:43